Staza Svjetskog kupa "Hermann Maier"
Staza Svjetskog kupa "Hermann Maier" (njemački: Hermann-Maier-Weltcupstrecke) jest skijaška staza u austrijskom Flachauu, u pokrajini Salzburg. Dio je mreže skijališta Ski amadé, jedne od najvećih u Austriji. Staza je na istočnoj padini Grießenkara, a završava se na periferiji Flachaua. Prva utrka u okviru Svjetskog kupa, i to u superveleslalomu, održana je 22. decembra 1993, a pobijedila je Slovenka Katja Koren. U muškoj konkurenciji staza je "debitirala" 3. januara 1996, kada je pobjedu u veleslalomu odnio Švicarac Urs Kälin. Staza je 3. januara 2004. dobila ime Hermanna Maiera, jednog od najboljih alpskih skijaša u historiji, koji je upravo iz Flachaua. Zanimljivo je da nikad nije pobijedio na njoj; najbolji mu je rezultat treće mjesto u veleslalomu 10. januara 1999. Posljednja muška utrka dosad održana je u januaru 2021, a prije toga u decembru 2011. Nakon petogodišnje pauze, od januara 2010. ponovo se održava slalom za žene, i to noćni. Staza je duga 637 m, sa startom na 1.146 m, ciljem na 955 m i visinskom razlikom 191 m. Bila je jedno od skijališta uključenih u kandidaturu Salzburga za domaćinstvo Zimskih olimpijskih igara 2010.